PROJEKTNI ZADATAK

za provedbu postupka javne nabave za izvođenje hidrodinamičkih ispitivanja u geotermalnoj bušotini Kža-1 prema „Projektu geotermalne bušotine Križevčanka -1 (Kža-1)-hidrodinamičko ispitivanje“ potvrđenom od strane Ministarstva gospodarstva i održivog razvoja KLASA: UP/I-310-01/21-03/04; URBROJ:517-06-3-1-21-2 od 19. siječnja 2021. godine.

Ministarstvo zaštite okoliša i energetike donijelo je Odluku o izdavanju dozvole za istraživanje geotermalnih voda u istražnom prostoru „Križevci “ (KLASA:310-01/20-03/05, URBROJ:517-06-3-1-20-1 od 13. siječnja 2020. godine) trgovačkom društvu KOMUNALNO PODUZEĆE d.o.o.

Ministarstvo gospodarstva i održivog razvoja izdalo je 19. siječnja 2021. godine POTVRDU da je Projekt geotermalne bušotine Križevčanka-1 (Kža-1) –hidrodinamičko ispitivanje izrađen u skladu s izdanom suglasnosti.

U skladu s izdanom Potvrdom, Komunalno poduzeće d.o.o. može započeti s izvođenjem naftno-rudarskih radova s ovlaštenom i registriranom tvrtkom za te radove prema programu radova definiranom u Projektu geotermalne bušotine Križevčanka-1 (Kža-1) –hidrodinamičko ispitivanje, ali je dužno početak i završetak naftno-rudarskih radova prijaviti Agenciji za ugljikovodike, Ministarstvu gospodarstva i održivog razvoja, Upravi za energetiku i Državnom inspektoratu. Predviđa se izvođenje radova hidrodinamičkih ispitivanja u periodu od 15 dana.

Prikaz tehničkih rješenja za primjenu pravila zaštite na radu, zaštite okoliša i zaštite od požara u Projektu geotermalne bušotine Križevčanka-1 (Kža–1)-hidrodinamičko ispitivanje, predstavljaju mjere zaštite i sigurnosti naftno-rudarskih radova i bušotine kao naftno-rudarskog objekta prilikom izvođenja naftno-rudarskih radova hidrodinamičkih mjerenja, a izrađene su u skladu sa zahtjevima , Zakona o istraživanju i eksploataciji ugljikovodika (NN 52/18, 52/19, 30/21), Zakona o zaštiti na radu (NN 71/14, 118/14, 154/14, 94/18, 96/18)), Zakona o zaštiti od požara (NN 92/10) i Zakona o zaštiti okoliša (NN 80/13, 153/13, 78/15, 12/18, 118/18), kao i svim pripadajućim podzakonskim aktima, tehničkim normama i najboljom inženjerskom praksom.

Remontno postrojenje za izvođenje naftno-rudarskih radova na lokaciji mora biti u skladu sa Zakonom o istraživanju i eksploataciji ugljikovodika (NN 52/18, 52/19, 30/21), prema članku 184.a i 184.b.

Cilj hidrodinamičkih mjerenja je utvrditi geotermalni potencijal ležišta. Pod tim se podrazumijeva ustanoviti moguću količinu pridobivanja geotermalne vode i količinu plina otopljenog u vodi zatim ležišnu temperaturu i tlak, fizikalno-kemijske karakteristike vode i plina te na temelju interpretacije mjerenih podataka utvrditi ležišne parametre za izračun rezervi geotermalne vode.

Daljnji zadatak je iz mjerenih podataka izračunati indeks produktivnosti kako bi na temelju njega procijenili potreban kapacitet i dubinu ugradnje centrifugalne sisaljke u cilju odabira pumpe za maksimalno moguću količinu pridobivanja geotermalne vode.

Predviđa se izvođenje radova hidrodinamičkih ispitivanja u periodu od 15 dana.